Ar re a anavez ac'hanon (c'hwi neuze) a oar dija 'pezh a soñjan diwar-benn emdroadur PaY…  Evidon-me n'eus tamm plijadur ebet gant ar re yaouank o lenn ar skridoù-se, hag ar fed e vefe cheñchet ar rummadoù (6-5-4 /3de-lise) a ziskouez  splann emañ al live o vont d'an traoñ.  Ar bloaz mañ e seblante liseidi zo lârat e oa staaaaart spontus lenn 50 pajennad e brezhoneg. Waouh. Moarvat ne vez ket studiet IVG ken evel ma veze graet pa oan me en eilvet klas… (Ul levr n'em befe ket lennet da 14 vloaz moarvat drezon ma-unan hag en deus plijet kalz din koulskoude, daoust ha n'eo ket se pal ar c'hentelioù lennegezh? Enfin.)  An danevelloù o deus plijet da reoù zo abalamour e oa aesoc'h da lenn ha n'eo ket abalamour d'o galite!  Bezañ  embannet e korf PaY a c'hallo kas un tamm brud war verr-termen ha krouiñ eñvorennoù doare "hey, soñj 't eus an dra torr-revr hon noa lennet er skol gant ur golo euzhus?" met n'on ket kendrec'het e tegasfe traoù all, setu, bon. Marteze eo kenkoulz kenlabourat gant un embanner a oa sevel goloioù plijus? ><  D'am soñj e c'haller en em santout tostoc'h eus tud pe eus ul linenn embann (pa vez) met dre vras, e-touez an embannerien perunvan e vo tamm-pe-damm memestra an disoc'h. (N'emaon ket o lârat e vo  fall, met evidon-me an dud a lenn brezhoneg (pouezañ a ran war an H…) a bren levrioù hep sellet re deus an embanner. Michañs en ur stumm. Nann, spi 'm eus zoken rak se a ziskouezfe e vez dedennet al lennerien gant stil ur skrivagner, un istor, enfin ar pezh a lak al lennegezh da vezañ dedennus!)